શહેરના સંતકબીર રોડ ઉપર કનકનગરમાં રહેતા અને એક્રેલિક બંગડીનો કાચો માલ લઇ મજૂરીકામ કરતા ચિરાગભાઈ ચંદુભાઈ ચૌહાણ નામના વેપારીએ થોરાળા પોલીસ સ્ટેશનમાં ભાડલા ગામના પ્રદીપ જેન્તીભાઇ કાકડિયા નામના શખ્સ સામે છેતરપિંડી અંગે નોંધાવેલી ફરિયાદમા જણાવ્યું હતું કે 2017ના વર્ષમાં તેઓ પોતે મજૂરીકામ કરતા હોવાથી તેઓને પ્રદીપ કાકડિયા સાથે સંપર્ક થયો હતો પોતાને ભાડલામાં અને બોટાદમાં બંગડીની દુકાન હોવાનું જણાવી માલ લેવાની વાત કરી હતી જેથી ધીમે ધીમે ધંધો શરૂ કર્યો હતો 2018 સુધી મોકલાવેલા માલનું નિયમિત પેમેન્ટ આપ્યું હતું પરંતુ બાદમાં બાકી રાખવાનું ચાલુ કર્યું હતું અને છેલ્લે 53,046 રૂપિયા લેણાં નીકળતા હોય ત્યાર પછી ફોન બંધ કરી દીધા હતા.